|  |  |  |  |
| --- | --- | --- | --- |
| BOSNA I HERCEGOVINA |  | | БОСНА И ХЕРЦЕГОВИНА |
| Brčko distrikt BiH | Брчко дистрикт БиХ |
| **SKUPŠTINA**  **BRČKO DISTRIKTA BiH** | **СКУПШТИНА**  **БРЧКО ДИСТРИКТА БиХ** |
| *Mladena Maglova 2, 76100 Brčko distrikt BiH, telefon i faks: 049/215-516* | | *Младена Маглова 2, 76100 Брчко дистрикт БиХ, тел. и факс: 049/215-516* | |

**GODIŠNJI PLAN RADA**

**SKUPŠTINE BRČKO DISTRIKTA BOSNE I HERCEGOVINE**

**ZA 2025. GODINU**

**1) Uvod**

U skladu s odredbama člana 34 Zakona o budžetu Brčko distrikta BiH („Službeni glasnik Brčko distrikta BiH“, brojevi: 34/19 i 22/23) (u daljnjem tekstu: Zakon o budžetu) i odredbama člana 13 Pravilnika o sadržaju i metodologiji izrade, sistem praćenja i nadzora provođenja strateških dokumenata i implementacionih dokumenata („Službeni glasnik Brčko distrikta BiH“ broj 3/24) (u daljnjem tekstu: Pravilnik), budžetski korisnici, vanbudžetski fond i vanbudžetski korisnici koji su obveznici primjene budžetskog računovodstva u procesu implementacije strateških dokumenata i nadležnosti donose/izrađuju trogodišnji plan rada i godišnji plan rada.

Skupština Brčko distrikta BiH (u daljnjem tekstu: Skupština) je zakonodavno tijelo Distrikta i određuje opštu politiku Distrikta. Nadležnosti Skupštine su propisane članom 30 Statuta Brčko distrikta BiH - prečišćeni tekst („Službeni glasnik Brčko distrikta BiH“ broj 2/10). Skupština se sastoji od 31 poslanika od kojih su dva poslanika predstavnici nacionalnih manjina u Distriktu.

Skupština ima službu za stručnu i administrativnu pomoć Skupštini koja ima naziv: Stručna služba. Stručna služba je je organizacioni oblik zasnovan na Statutu Brčko distrikta BiH (u daljnjem tekstu: Statut), Zakonu o službenicima i namještenicima u Skupštini Brčko distrikta Bosne i Hercegovine (u daljnjem tekstu: Zakon) i Poslovniku o radu Skupštine Brčko distrikta BiH (u daljnjem tekstu: Poslovnik).

Stručna služba je nadležna za: poslove stručne pomoći, administrativne, tehničke i logističke podrške Skupštini, radnim tijelima, poslanicima i poslaničkim klubovima u njihovom radu, poslove obezbjeđenja zgrade, prostorija i tehničkih kapaciteta Skupštine i obavlja i druge poslove kojima se obezbjeđuje funkcionisanje Skupštine, poslove u pripremi i organizovanju sjednica Skupštine, pripremu i objavljivanju zakona i drugih akata Skupštine, pomaganje u radu skupštinskih komisija, obavljanje poslova iz djelokruga radno-pravnih odnosa za poslanike i zaposlenike, poslove vezane za obavještavanje javnosti u vezi s radom Skupštine, uređivanje i izdavanje Službenog glasnika Brčko distrikta BiH (u daljnjem tekstu: Službeni glasnik), obavljanje korekture i lekture zakona i drugih akata koje donosi Skupština, obavljanje poslova lekture za druge institucije Distrikta kada se radi o tekstovima koji se objavljuju u Službenom glasniku, obavljanje i drugih poslova utvrđenih Poslovnikom, zakonima Distrikta ili po nalogu predsjednika, odnosno potpredsjednika Skupštine ili ovlaštenog tijela Skupštine.

Za izvršavanje poslova iz nadležnosti Stručne službe utvrđene su sljedeće organizacione jedinice: Sektor za opšte poslove i skupštinske komisije, Sektor za pravne, personalne i zajedničke poslove, Sektor za administrativno-finansijske poslove, Sektor za tehničku podršku, a u okviru Sektora za tehničku podršku utvrđena je uža organizaciona jedinica Služba za obezbjeđenje.

Na organizacionom kodu Skupštine Brčko distrikta BiH je i Izborna komisija Brčko distrikta BiH (u daljnjem tekstu: Izborna komisija) koja je shodno Izbornom zakonu BiH i Izbornom zakonu Brčko distrikta BiH, kao organ nadležan za sprovođenje Općih i Lokalnih izbora u BiH na području Brčko distrikta BiH.

**2) Osvrt na aktivnosti / projekte realizovane godišnjim planom rada za prethodnu kalendarsku godinu­­**

Sumirano finansijski, odobrena sredstva Skupštini u Budžetu Brčko distrikta BiH za 2024. godinu iznosila su ukupno 7.141.557,61 KM. Izmjenama i dopunama Budžeta za 2024. godinu navedeni iznos operativnog budžeta uvećan je za 3.760.963,24 KM, što znači da su ukupna raspoloživa budžetska sredstva Skupštine u 2024. godini iznosila 10.902.520,85 KM. U izvještajnom periodu od 1.1. do 31.12.2024. godine, ukupno je utrošeno 10.115.384,20 KM, uz postotak realizacije od 92,78%.

Plan rada Skupštine Brčko distrikta BiH za 2024, godinu sadržavao je tri programa:

1. Skupština Brčko distrikta BiH,
2. Stručna služba Skupštine,
3. Izborna komisija Brčko distrikta BiH.

Prvi program predviđen Planom rada za 2024. godinu realizovan je kroz tri aktivnosti:

* Sprovođenje zakonodavne aktivnosti,
* Podrška vjerskim zajednicama,
* Podrška trećem sektoru i fizičkim licima.

U cilju realizacije prve aktivnosti Skupština je u 2024. godini održala ukupno 10 sjednica.

Tokom 2024. godine Skupština je usvojila 25 zakona, 227 odluka i 23 zaključaka, te je razmatrala 64 izvještaja i 18 informacija.

U okviru obavljanja nadležnosti propisanih Poslovnikom razmatrajući pitanja svaka iz svoje nadležnosti ukupno su održane 145 sjednice skupštinskih komisija.

Kroz sprovođenje zakonodavne aktivnosti Skupština je usvajanjem novih i izmjenom postojećih propisa nastojala da doprinese razvoju Brčko distrikta BiH i unapređenju standarda života građana Distrikta. U 2024. godini Skupština je usvojila izmjene i dopune Krivičnog zakona kojim je propisano novo krivično djelo podmićivanje na izborima i u službi koja se finansira iz javnih sredstava. Ovaj zakon ima za cilj da zaštiti integritet izbornih procesa i javnih institucija, smanjujući korupciju i podstičući odgovornost među onima koji obavljaju javne dužnosti, čime se doprinosi jačanju vladavine prava i povjerenja građana u institucije Brčko distrikta. Također izmjenama Krivičnog zakona Brčko distrikta BiH isti je dopunjen propisivanjem krivičnih djela koja se odnose na javno izazivanje netrpeljivosti, podsticanja nasilja, govora mržnje, te nasilja nad ženama i djecom. U 2024. godini, Skupština Brčko distrikta usvojila je Izmjene i dopune Zakona o platama i naknadama zaposlenih u organima javne uprave i institucijama Distrikta s ciljem povećanja plata usljed inflacije te poboljšanja životnog standarda zaposlenih. Kroz ovu zakonsku promjenu, Brčko distrikt je nastojao da očuva stabilnost i kvalitet javnih usluga, istovremeno poboljšavajući uslove rada i motivaciju zaposlenih, što može pozitivno uticati na ukupnu administrativnu efikasnost i povjerenje građana u javnu upravu. Na 62. redovnoj sjednici održanoj 17. jula 2024. godine Skupština je usvojila Zakon o Kancelariji za prevenciju korupcije i koordinaciju aktivnosti na suzbijanju korupcije kojim su pripisani antikorupcijski principi Kancelarije za prevenciju korupcije i koordinaciju aktivnosti na suzbijanju korupcije u Brčko distriktu Bosne i Hercegovine. Usvojenim Zakonom o zaštiti životne sredine propisane su obaveze zaštite životne sredine radi njenog očuvanja, smanjenja rizika po život i zdravlje ljudi, osiguranja i poboljšanja kvaliteta života, zaštita komponenti životne sredine, informisanje i pristup informacijama u oblasti zaštite životne sredine, planiranje zaštite životne sredine, strateška procjena uticaja, procjena uticaja na životnu sredinu, postupak izdavanja ekološke dozvole, sprečavanje velikih nesreća, sistem eko-označavanja, upravljanje zaštitom životne sredine, finansiranje aktivnosti u vezi sa životnom sredinom, odgovornost za štetu nanesenu životnoj sredini, kao i prava i obaveze pravnih i fizičkih lica koja obavljaju djelatnosti propisane navedenim zakonom.

Program Podrške vjerskim zajednicama ima značajnu ulogu u očuvanju kulturne baštine i zadovoljenju vjerskih potreba građana. Kroz obnovu, izgradnju i očuvanje vjerskih objekata, groblja i mezarja, program doprinosi očuvanju tradicije vjerskih zajednica. Također, realizacijom aktivnosti koje se odnose na treći sektor i fizička lica, omogućava se pomoć najugroženijim građanima, čime se direktno utiče na poboljšanje njihovih životnih uslova. Osim toga, program doprinosi promociji i razvoju sporta, kulture i drugih važnih društvenih oblasti, što omogućava širu društvenu stabilnost i napredak. Ovaj pristup omogućava povezivanje vjerskih, kulturnih, i društvenih potreba, čineći ga ključnim za održavanje socijalne povezanosti i unapređenje kvaliteta života u zajednici.

Stručna služba Skupštine je u izvještajnom periodu blagovremeno i efikasno vršila pripremu, organizovanje i realizaciju sjednica Skupštine. Poslanicima je omogućena stručna, administrativna i tehnička pomoć te je kontinuirano pružana podrška u realizaciji sjednica skupštinskih komisija.

Pored navedenog Stručna služba Skupštine je izvršila zakonsku obavezu uređivanja i izdavanja Službenog glasnika u cilju informisanja javnosti te je kroz poslove lektorisanja obezbijeđena ravnopravna upotreba tri jezika i dva pisma.

Izborna Komisija Brčko distrikta BiH je u 2024. godini realizovala sve predviđene aktivnosti u cilju pružanja podrške parlamentarnim strankama. Tokom 2024. godine Izborna komisija je održala ukupno 25 (dvadeset pet) sjednica, od toga 21 (dvadeset jednu) redovnu sjednicu i 4 (četiri) korespondentne sjednice na kojima je razmatrala sva bitna pitanja iz svoje nadležnosti. U okviru redovnih aktivnosti Izborna komisija je tokom 2024. godine kompletirala baze podataka lica koja su bila angažirana u radu biračkih odbora na prethodnim izborima i dalje ukazujući na važnost i ulogu biračkih odbora u izbornom procesu čiji kvalitet rada kontinuirano onemogućavaju problemi vezani za način izbora, edukaciju i sam rad biračkih odbora. Tokom 2024. godine Izborna komisija je provela lokalne izbore na području Brčko distrikta BiH u skladu sa Uputstvom Centralne izborne komisije BiH o rokovima i redoslijedu izbornih aktivnosti za lokalne izbore u BiH koji su se održali 06.10.2024. godine broj: 06-1-07-1-614-1/24 od 08. 05. 2024. godine.

Izborna komisija je u kontinuitetu nastavila s upoznavanjem javnosti odnosno građana o odredbama Izbornoga zakona BiH koje se odnose na ostvarivanje biračkog prava. Izborna komisija je tokom provođenja lokalnih izbora 2024. godine je učestvovala u svim segmentima provođenja Pilot projekta 3 - Biometrijska identifikacija i autentifikacija birača na lokalnim izborima 2024. godine a sve u skladu s Odlukom o djelokrugu primjene Centralne izborne komisije BiH za lokalne izbore 2024. godine i Pravilnikom o načinu provođenja Pilot projekta 3 - Biometrijska identifikacija i autentifikacija birača za lokalne izbore 2024. godine na području Brčko distrikta BiH broj: 06-1-07-1-29/24 od 02.09.2024. godine.

**3) Kratak opis ključnih usmjerenja godišnjeg plana rada i provedenog procesa konsultacija**

S obzirom da Skupština nije direktno identifikovana u Strategiji razvoja Brčko distrikta BiH (u daljnjem tekstu: Strategija), kroz preduzimanje aktivnosti iz nadležnosti Skupštine kao zakonodavnog tijela i tijela koje je i usvojilo Strategiju, glavni cilj i usmjerenje plana rada za 2025. godinu jeste podrška pri implementaciji i praćenje implementacije programa i mjera iz Strategije.

U skladu s Poslovnikom sjednice se održavaju najmanje dva puta mjesečno, odnosno svake druge i četvrte srijede i četvrtka. Također, na zahtjev gradonačelnika ili grupe poslanika zakazuju se i vanredne sjednice Skupštine. Tokom planskog perioda planirano je održavanje dvadeset dvije (22) redovne sjednice Skupštine. U planskom periodu Skupština će nastaviti da, u skladu sa Statutom i Poslovnikom propisanim nadležnostima, usvaja zakone, odluke i druge opšte akte, vrši imenovanja, prati i podstiče rad Vlade. Nastavit će saradnju s drugim parlamentima u Bosni i Hercegovini kao i sa međunarodnim tijelima i organizacijama a sve s ciljem stvaranja povoljnijeg poslovnog okruženja, ambijenta i uslova za život ljudi u Brčko distriktu BiH.

Jedan od strateških ciljeva Skupštine u planskom periodu je uspostavljanje konkurentne privrede i održivo upravljanje životnom sredinom, prirodnim i komunalnim infrastrukturnim resursima usvajanjem novih i usklađivanjem postojećih zakonskih propisa koji regulišu ovu oblast kao i unapređenje i razvoj obrazovanja, sporta, kulture i drugih društvenih oblasti kroz programe podrške neprofitnim organizacijama i pojedincima.

U navedenom periodu radna tijela Skupštine – skupštinske komisije će nastaviti da obavljaju svoje Poslovnikom propisane nadležnosti a sve radi što kvalitetnije pripreme sjednica Skupštine i usvajanja što kvalitetnijih propisa.

Pored toga Skupština će nastaviti i sa svojom redovnom aktivnošću objavljivanja Službenog glasnika Brčko distrikta BiH a sve s ciljem blagovremenog objavljivanja usvojenih akata i upoznavanja građana sa usvojenim aktima.

Izvršenje većine planiranih aktivnosti je uslovljeno radom Skupštine i drugih institucija, prvenstveno Vlade Brčko distrikta BiH s obzirom da su obim i dinamika planiranih aktivnosti u direktnoj zavisnosti od rada Vlade Brčko distrikta BiH i institucija Brčko distrikta BiH. Tokom planskog perioda potrebno je dovršiti poslove informatizacije i razmjene podataka s ciljem ažurnijeg i jeftinijeg obavljanja poslova Stručne službe i Skupštine u cjelini.

Tokom 2025. godine u saradnji s Centralnom harmonizacionom jedinicom uspostavljenom pri Direkciji za finansije Brčko distrikta BiH, Stručna služba će sprovoditi aktivnosti na uspostavljanju i razvoju djelotvornog i efikasnog sistema interne kontrole radi izgradnje i primjene sistemskog pristupa u procesu upravljanja rizikom radi unapređivanja procesa finansijskog upravljanja i kontrole.

Skupština Brčko distrikta BiH implementira raznovrsne programe usklađene s Okvirom ciljeva održivog razvoja (SDG) u BiH, fokusirajući se na jačanje demokratskih procesa, unapređivanje socijalne zaštite, podršku ranjivim kategorijama, te efikasnost i transparentnost u upravljanju javnim sektorom. Ovi programi odražavaju težnju Skupštine da odgovori na savremene izazove i potrebe građana, usmjeravajući se prema održivom razvoju i integraciji u šire evropske i globalne tokove. Sprovođenje zakonodavne aktivnosti i podrška vjerskim zajednicama su u skladu s prvim razvojnim pravcem: dobra uprava i upravljanje javnim sektorom, naglašavajući efikasan, otvoren, inkluzivan i odgovoran javni sektor. Podrška trećem sektoru i fizičkim licima te upravljanje i administracija povezani su sa unapređivanjem politika socijalne zaštite i aktivacijom ranjivih kategorija, što se usklađuje s trećim razvojnim pravcem: društvo jednakih mogućnosti. Sprovođenje izbora, finansiranje parlamentarnih stranaka usmjereni su na vladavinu prava, bezbjednost i osnovna prava. Ove aktivnosti podržavaju i efikasnu borbu protiv korupcije, odražavajući ključne elemente dobrog upravljanja i transparentnosti.

**4) Opis institucionalnih kapaciteta s analitičkim pregledom ključnih nedostataka i potreba nadležnih tijela u odnosu na planirane mjere (programe) za naredni godišnji period, preuzet iz trogodišnjeg plana rada**

Skupština, u pogledu materijalno-tehničke opremljenosti, raspolaže u zadovoljavajućem obimu potrebnim resursima za izvršenje planiranih programa. Stručna služba ima sistematizovano četrdeset devet (49) radnih mjesta, od toga šest (6) mandatnih pozicija, dvadeset šest (26) službeničkih i sedamnaest (17) namješteničkih koji su raspoređeni u četiri sektora. Ovakva sistematizacija je dovoljna da se ekonomično i efikasno obave poslovi iz nadležnosti Stručne službe. Kao jedna od ključnih potreba u narednom periodu je obezbjeđivanje dodatnog prostora, prije svega za rad poslanika i poslaničkih klubova. Pored toga neophodno je obezbijediti i dodatan prostor za rad Skupštinskih komisija, a sve s ciljem što kvalitetnije pripreme za sjednice Skupštine.

Izborna komisija, u pogledu materijalno-tehničke opremljenosti, raspolaže u zadovoljavajućem obimu potrebnim resursima za izvršenje planiranih programa. Izborna komisija u okviru Pravilnika o unutrašnjoj organizaciji i sistematizaciji radnih mjesta Stručne službe Skupštine Brčko distrikta BiH, ima sistematizovano jedno (1) radno mjesto. Za obavljanje poslova iz nadležnosti Izborne komisije tokom sprovođenja izbornog procesa postoji objektivna potreba za angažovanjem dodatnog tehničkog osoblja kako bi se sve predizborne, izborne i postizborne aktivnosti završile u obimu i na način propisan Izbornim zakonom BiH, Izbornim zakonom Brčko distrikta BiH te podzakonskim aktima CIK-a BiH.

**5) Mogući problemi i rizici za realizaciju godišnjeg plana rada**

Kao vodeći rizik za nemogućnost realizacije postavljenih strateških ciljeva javlja se nedovoljno razvijen sistem procjene uticaja propisa, odnosno nepostojanje procesa mjerenja pozitivnih i negativnih uticaja predloženih javnih politika. Naime, odsustvo efikasnog procesa koji bi omogućio precizno mjerenje kako pozitivnih, tako i negativnih uticaja predloženih propisa, ozbiljno ugrožava temelje donošenja odgovornih i dugoročnih odluka. Nedostatak ove procjene otežava sagledavanje stvarnih efekata propisa na društvo, ekonomiju i životnu sredinu, čime se povećava rizik od neostvarivanja željenih ciljeva. Također, kao rizici za neispunjavanje postavljenih ciljeva javljaju se i neblagovremeno usvajanje propisa, nestabilno političko okruženje, vanredne situacije nastale usljed prirodnih i drugih nesreća, izmjene propisa u vezi sa sprovođenjem izbornih aktivnosti i nedostatak novčanih sredstava.

**B. Pregled ukupnog finansiranja programa nadležnog tijela**

|  |  |  |  |
| --- | --- | --- | --- |
| **Pregled programa** | **Šifra programa** | **Ukupni izvori i iznosi planiranih finansijskih**  **sredstava u KM** | |
| Izvori | Iznos |
| |  | | --- | | 1. Politički sistem i upravljanje | | 1. Stručni i operativni poslovi Skupštine - Stručna služba Skupštine | | 1. Organizacija i sprovođenje izbora - Izborna komisija | | 001 - SK  002- SK  003- SK | **Budžetska sredstva** | 7.760.949,49 |
|  |  | **Kreditna sredstva** | 0 |
|  |  | **Sredstva EU** | 0 |
|  |  | **Ostale**  **donacije** | 0 |
|  |  | **Ostala sredstva** | 0 |
|  |  | **Ukupno** | **7.760.949,49** |

**Napomena:**

**B1. Programi (mjere)** **nadležnog tijela**

|  |  |  |  |  |
| --- | --- | --- | --- | --- |
| **Naziv programa (mjere)** | **Šifra programa** | **Indikatori** | **Polazna vrijednost** | **Ciljna godišnja vrijednost** |
| 1. Politički sistem i upravljanje | 001-SK | Broj usvojenih propisa | 275 | 290 |
| Procenat podržanih projekata vjerskih zajednica od ukupnog broja zaprimljenih zahtjeva | 96% | 98% |
| Procenat podržanih aktivnosti trećeg sektora i fizičkih lica od ukupnog broja zaprimljenih zahtjeva | 62% | 65% |
| 1. Stručni i operativni poslovi Skupštine - Stručna služba Skupštine | 002-SK | Procenat uspješno realizovanih sjednica Skupštine od ukupnog broja zakazanih sjednica | 100% | 100% |
| Procenat uspješno realizovanih sjednica skupštinskih komisija od ukupnog broja zakazanih sjednica | 100% | 100% |
| Broj izdatih Službenih glasnika Brčko distrikta BiH | 36 | 45 |
| 3. Organizacija i sprovođenje izbora - Izborna komisija | 003-SK | Procenat uspješno realizovanih sjednica Izborne komisije od ukupnog broja zakazanih sjednica | 100% | 100% |
| Analiza biračkih mjesta na području Brčko distrikta BiH u kontekstu moguće primjene novih izbornih tehnologija | 138 | 138 |
|  |  | Procenat podržanih parlamentarnih stranaka od ukupnog broja parlamentarnih stranaka koji ispunjavaju uslove za finansijsku podršku propisane Izbornim zakonom | 100% | 100% |

**Napomena:**

Programi (mjere) i indikatori nadležnog tijela prenose se iz trogodišnjeg plana rada. U tabelu B1 dodaje se onoliko redova koliko je programa B, odnosno pojedinačnih indikatora u sklopu svakog programa.

**B2. Aktivnosti / Projekti kojim se realizuju programi (mjere) iz tabele B1**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Redni broj i naziv programa (mjere)1 (prenosi se iz tabele B1):**  **1. Politički sistem i upravljanje** | | | | | | | | | |
| **Naziv strateškog dokumenta, oznaka strateškog cilja, prioriteta i mjere, čijoj realizaciji doprinosi program:**  **Program iz planskih dokumenata.** | | | | | | | | | |
| **Naziv aktivnosti/projekta** | **Rok izvršenja** | **Očekivani rezultat**  **aktivnosti/projekta** | **Nosilac**  *(najmanji organizacioni dio)* | **PJI2** | **Usvaja se3** | | | **Izvori i iznosi planiranih finansijskih**  **sredstava u KM** | |
| (Da/Ne) | | | Izvori | Iznos |
| 1.1. Sprovođenje zakonodavne aktivnosti | Kontinuirano | Jačanje zakonodavne i kontrolne funkcije i podrška parlamentarnoj demokratiji kroz rad poslanika u interesu građana  Postizanje visokog stepena efikasnosti i odgovornosti parlamenta koji se ogleda kroz blagovremeno ispunjavanje svih obaveza utvrđenih Statutom Brčko distrikta BiH i zakonima Brčko distrikta BiH | Skupština Brčko distrikta BiH |  |  | | | **Budžetska sredstva** | 2.959,223,00 |
| **Kreditna sredstva** | 0 |
| **Sredstva EU** | 0 |
| **Ostale**  **donacije** | 0 |
| **Ostala sredstva** | 0 |
| **Ukupno** | **2.959,223,00** |
| * 1. Podrška vjerskim zajednicama | Kontinuirano | Obnova, očuvanje i izgradnja vjerskih objekata | Komisija za upravu i finansije |  |  | | | **Budžetska sredstva** | 1.828.500,00 |
| **Kreditna sredstva** | 0 |
| **Sredstva EU** | 0 |
| **Ostale donacije** | 0 |
| **Ostala sredstva** | 0 |
| **Ukupno** | **1.828.500,00** |
| * 1. Podrška trećem sektoru i fizičkim licima | Kontinuirano | Unapređenje rada udruženja i fondacija i podrška redovnim aktivnostima fizičkih lica za poboljšanje kvaliteta života | Komisija za upravu i finansije |  |  | | | **Budžetska sredstva** | 451.400,00 |
| **Kreditna sredstva** | 0 |
| **Sredstva EU** | 0 |
| **Ostale donacije** | 0 |
| **Ostala sredstva** | 0 |
| **Ukupno** | **451.400,00** |
| **Ukupno za program (mjeru) 1** | | | | | | | | **Budžetska sredstva** | 5.239.123,00 |
| **Kreditna sredstva** | 0 |
| **Sredstva EU** | 0 |
| **Ostale donacije** | 0 |
| **Ostala sredstva** | 0 |
| **Ukupno** | **5.239.123,00** |
| **Redni broj i naziv programa (mjere)1 (prenosi se iz tabele A1):**  **2. 2.** **Stručni i operativni poslovi Skupštine - Stručna služba Skupštine** | | | | | | | | | |
| **Naziv strateškog dokumenta, oznaka strateškog cilja, prioriteta i mjere, čijoj realizaciji doprinosi program:**  **Program iz planskih dokumenata.** | | | | | | | | | |
| **Naziv aktivnosti/projekta** | **Rok izvršenja** | **Očekivani rezultat**  **aktivnosti/projekta** | **Nosilac**  *(najmanji organizacioni dio)* | **PJI2** | | **Usvaja se3** | **Izvori i iznosi planiranih finansijskih**  **sredstava u KM** | | |
| (Da/Ne) | Izvori | | Iznos |
| 2.1 Upravljanje i administracija | Kontinuirano u toku godine | Jačanje administrativnih kapaciteta i unapređenje mehanizama za efikasniju realizaciju stručnih i operativnih poslova iz domena Skupštine. Efikasno obavljanje i unapređenje rezultata aktivnosti koje se odnose na informisanje javnosti o radu Skupštine. | Stručna služba Skupštine |  | |  | **Budžetska sredstva** | | 2.169.857,00 |
| **Kreditna sredstva** | | 0 |
| **Sredstva EU** | | 0 |
| **Ostale**  **donacije** | | 0 |
| **Ostala sredstva** | | 0 |
| **Ukupno** | | **2.169.857,00** |
| **Ukupno za program (mjeru) 2** | | | | | | | **Budžetska sredstva** | | 2.169.857,00 |
| **Kreditna sredstva** | | 0 |
| **Sredstva EU** | | 0 |
| **Ostale donacije** | | 0 |
| **Ostala sredstva** | | 0 |
| **Ukupno** | | **2.169.857,00** |
| **Redni broj i naziv programa (mjere)1 (prenosi se iz tabele B1):**  **3. Organizacija i sprovođenje izbora - Izborna komisija** | | | | | | | | | |
| **Naziv strateškog dokumenta, oznaka strateškog cilja, prioriteta i mjere, čijoj realizaciji doprinosi program:**  **Program iz planskih dokumenata.** | | | | | | | | | |
| **Naziv aktivnosti/projekta** | **Rok izvršenja** | **Očekivani rezultat**  **aktivnosti/projekta** | **Nosilac**  *(najmanji organizacioni dio)* | **PJI2** | **Usvaja se3** | | | **Izvori i iznosi planiranih finansijskih**  **sredstava u KM** | |
| (Da/Ne) | | | Izvori | Iznos |
| 3.1. Upravljanje i administracija | Kontinuirano | Unapređenje demokratije kroz transparentno, efikasno i zakonito sprovođenje izbornog procesa u smislu pripreme izbora, održavanja i kontrole izbornog procesa. Unapređenje rada biračkih odbora. | Izborna komisija Brčko distrikta BiH |  |  | | | **Budžetska sredstva** | 151.969,40 |
| **Kreditna sredstva** | 0 |
| **Sredstva EU** | 0 |
| **Ostale**  **donacije** | 0 |
| **Ostala sredstva** | 0 |
| **Ukupno** | **151.969,40** |
| 3.2 Sredstva za rad parlamentarnih stranaka | Kontinuirano | Obezbjeđivanje nezavisnosti u radu, jednake uslove za sve političke subjekte i omogućavanje transparentnosti finansiranja političkih partija i njihovog demokratskog funkcionisanja. Redovno finansiranje poslaničkih klubova u skladu sa Zakonom o finansiranju političkih stranaka u Brčko distriktu BiH. | Izborna komisija Brčko distrikta BiH |  |  | | | **Budžetska sredstva** | 200.000,00 |
| **Kreditna sredstva** | 0 |
| **Sredstva EU** | 0 |
| **Ostale donacije** | 0 |
| **Ostala sredstva** | 0 |
| **Ukupno** | **200.000,00** |
| **Ukupno za program (mjeru) 3.** | | | | | | | | **Budžetska sredstva** | 351.969,40 |
| **Kreditna sredstva** | 0 |
| **Sredstva EU** | 0 |
| **Ostale donacije** | 0 |
| **Ostala sredstva** | 0 |
| **Ukupno** | **351.969,40** |

**Napomena:**

1 Program (mjera), naziv strateškog dokumenta, oznaka strateškog cilja, prioriteta i mjere, prenose se iz trogodišnjeg plana rada.

2 **PJI status** se unosi samo za projekte iz Programa javnih investicija i to za kandidovane projekte se unosi (K); za odobrene projekte se unosi (O); za projekte koji su u implementaciji unosi se

3 Vlada BD BiH **usvaja *(Da / Ne)****.*

U tabelu B2 dodaje se onoliko redova koliko je programa (mjera), odnosno pojedinačnih aktivnosti/projekata u sklopu svakog programa.

Broj: 01-02-549-1/25

Brčko, 9. 4. 2025. godine

**PREDSJEDNIK SKUPŠTINE BRČKO DISTRIKTA BiH**

**Damir Bulčević. dipl. oec.**